РЕШЕНИЕ НА КОМИСИЯТА
от 19 юни 2008 година
за определяне на финансовото участие на Общността в разходите, направени в контекста на спешните мерки, предприети за борба с болестта син език в Португалия през 2004 г. и 2005 г.
(нотифицирано под номер C(2008) 2756)
(само текстът на португалски език е автентичен)
(2008/467/ЕО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Решение 90/424/ЕИО на Съвета от 26 юни 1990 година относно разходите във ветеринарната област (1), и по-специално член 3, параграф 3 от него,
като има предвид, че:
(1)
През 2004 г. и 2005 г. в Португалия се появиха огнища на болестта син език. Появата на това заболяване изложи на сериозен риск домашните животни в Общността.
(2)
С цел да се предотврати разпространяването на болестта и да се спомогне за възможно най-бързото ѝ ликвидиране, Общността следва да поеме част от приемливите разходи, направени от държавите-членки при предприемане на спешните мерки за борба с болестта, така както е предвидено в Решение 90/424/ЕИО.
(3)
С Решение 2005/660/ЕО на Комисията от 15 септември 2005 г. относно финансовото участие на Общността в контекста на взетите спешни мерки за борба с болестта син език в Португалия през 2004 г. и 2005 г. (2) се разрешава финансово участие на Общността в разходите на Португалия, направени за спешните мерки за борба с болестта син език през 2004 г. и 2005 г.
(4)
С посоченото Решение 2005/660/ЕО се предвижда първият транш от 1 000 000 EUR, който зависи от резултатите на in situ проверките на Комисията.
(5)
Съгласно посоченото решение останалата сума от финансовото участие на Общността следва да бъде изплатена въз основа на заявленията, подадени от Португалия на 9 ноември 2005 г., 14 ноември 2005 г. и 28 април 2006 г.
(6)
С Решение 2006/78/ЕО на Комисията от 31 януари 2006 г. относно финансовото участие на Общността в провеждането на епидемиологично проучване и мерките за надзор на болестта син език в контекста на взетите спешни мерки за борба с болестта син език в Португалия през 2004 г. и 2005 г. (3) се разрешава финансово участие на Общността в разходите на Португалия, направени за спешните мерки за борба с болестта син език през 2004 г. и 2005 г.
(7)
С посоченото Решение 2006/78/ЕО се предвижда първи транш от 600 000 EUR, който зависи от резултатите на проверките на място на Комисията.
(8)
Съгласно посоченото решение останалата сума от финансовото участие на Общността следва да бъде изплатена въз основа на заявлението, подадено от Португалия на 31 март 2006 г.
(9)
С оглед на тези съображения понастоящем следва да бъде фиксиран общият размер на финансовото участие на Общността в приемливите разходи, свързани с ликвидирането и надзора на болестта син език в Португалия през 2004 г. и 2005 г.
(10)
Резултатите от проверките, осъществени от Комисията в съответствие с ветеринарните правила на Общността и условията за предоставяне на общностно финансово участие, показват, че не може да бъде признат като приемлив пълният размер на заявените разходи.
(11)
Наблюденията, методите за изчисление на приемливите разходи и окончателните заключения на Комисията бяха оповестени на Португалия в писма от 22 май 2007 г. и 10 декември 2007 г.
(12)
Мерките, предвидени в настоящото решение, са в съответствие със становището на Постоянния комитет по хранителната верига и здравето на животните,
ПРИЕ НАСТОЯЩОТО РЕШЕНИЕ:
Член 1
Финансово участие чрез вноска на Общността за Португалия
1. Съгласно Решение 2005/660/ЕО пълният размер на финансовото участие на Общността в разходите, свързани с ликвидирането на болестта син език в Португалия през 2004 г. и 2005 г., се определя на 645 633,30 EUR.
2. Съгласно Решение 2006/78/ЕО пълният размер на финансовото участие на Общността в разходите, свързани с проучването на болестта син език в Португалия през 2004 г. и 2005 г., се определя на 417 410,02 EUR.
Член 2
Ред на плащане
Остатъкът от размера на финансовото участие на Общността се определя на 1 063 043,32 EUR.
Член 3
Адресат
Адресат на настоящото решение е Португалската република.
Съставено в Брюксел на 19 юни 2008 година.